സിപിഐ എം സംസ്ഥാന കമ്മിറ്റി അനുശോചിച്ചു തിരുവനന്തപുരം തൃശൂര് പറവട്ടാനി ചുങ്കത്ത് എസ്ഡിപിഐ ക്രിമിനല് സംഘം നടത്തിയ നിഷ്ഠുര കൊലപാതകത്തെ സംസ്ഥാന കമ്മിറ്റി അപലപിച്ചു. കൊലയ്ക്കിരയായ സിഐടിയു പ്രവര്ത്തകന് ഷമീറിന്റെ വേര്പാടില് അനുശോചിച്ചു. ഉത്തര്പ്രദേശിലെ ലഖിംപുര് ഖേരിയില് കേന്ദ്രമന്ത്രി അജയകുമാര് മിശ്രയുടെ മകന് ആശിഷ് മിശ്രയുടെ വാഹനമിടിപ്പിച്ച് കൊലപ്പെടുത്തിയ നാലു കര്ഷകര്, മാധ്യമ പ്രവര്ത്തകന്, ബിഹാറില് ജന്മിയുടെ ഗുണ്ടകള് വെട്ടിക്കൊലപ്പെടുത്തിയ ഭൂസമര നേതാവ് അശോക് കേസരി, ഹരിയാനയിലെ ടിക്രിയില് ട്രക്ക് കയറി കൊല്ലപ്പെട്ട മൂന്നു കര്ഷകവനിതകള്, ഹരിയാനയിലെ കര്ണാലില് പൊലീസ് മര്ദനത്തില് കൊല്ലപ്പെട്ട കര്ഷകസമര സേനാനി സുശീല് കാജല് എന്നിവരുടെ കൊലപാതകങ്ങളെ സംസ്ഥാന കമ്മിറ്റി അപലപിച്ചു. അതിതീവ്ര മഴയിലും മഴവെള്ളപ്പാച്ചലിലും ഉരുള്പൊട്ടലിലും കോട്ടയം, ഇടുക്കി ജില്ലകളില് ജീവന് നഷ്ടപ്പെട്ടവര്, പൂഞ്ചില് ഭീകരരുമായുണ്ടായ ഏറ്റുമുട്ടലില് കൊല്ലപ്പെട്ട കൊല്ലം ഓടാനവട്ടം കടവൂരിലെ സൈനികന് വൈശാഖ്, സിപിഐ എം മുന് പാലക്കാട് ജില്ലാ സെക്രട്ടറിയറ്റ് അംഗം ടി എം അബൂബക്കര്, കേന്ദ്ര കമ്മിറ്റി അംഗവും ത്രിപുര മുന് സംസ്ഥാന സെക്രട്ടറിയുമായിരുന്ന ബിജന്ധര്, കേന്ദ്ര കമ്മിറ്റി അംഗവും ത്രിപുര സംസ്ഥാന സെക്രട്ടറിയുമായിരുന്ന ഗൗതംദാസ്, സിപിഐ എം മുന് തമിഴ്നാട് സംസ്ഥാന കമ്മിറ്റി അംഗം എന് നന്മാരന്, തിരുവനന്തപുരം ജില്ലാ കമ്മിറ്റി മുന് അംഗം എ ജി തങ്കപ്പന്നായര്, കെഎസ്കെടിയു എറണാകുളം ജില്ലാ പ്രസിഡന്റായിരുന്ന അസീസ് റാവൂത്തര്, മഹിളാ അസോസിയേഷന് മുന് സംസ്ഥാന കമ്മിറ്റി അംഗം ഡി രാധാദേവി, കര്ഷകസംഘം തിരുവനന്തപുരം മുന് ജില്ലാ കമ്മിറ്റി അംഗമായിരുന്ന സുകുമാരപിള്ള, അഖിലേന്ത്യാ അഗ്രികള്ച്ചറല് വര്ക്കേഴ്സ് യൂണിയന് പ്രവര്ത്തക സമിതി അംഗം കെ എസ് അമ്മുക്കുട്ടി, ശ്രീകാര്യം ലോക്കല് സമ്മേളനത്തിന്റെ ഒരുക്കത്തിനിടെ കുഴഞ്ഞുവീണ് മരിച്ച നന്ദേശ്വരം ബ്രാഞ്ച് സെക്രട്ടറി കെ ജയചന്ദ്രന്, സിപിഐ എം ജനറല് സെക്രട്ടറി സീതാറാം യെച്ചൂരിയുടെ അമ്മ കല്പ്പകം യെച്ചൂരി, അഴീക്കോടന് രാഘവന്റെ സഹധര്മിണി കെ മീനാക്ഷി ടീച്ചര്, രക്തസാക്ഷി രാജീവ് പ്രസാദിന്റെ അച്ഛന് കെ സുദര്ശനന്, ഉന്നത വിദ്യാഭ്യാസമന്ത്രി ആര് ബിന്ദുവിന്റെ അമ്മ കെ കെ ശാന്തകുമാരി, മുടവന്മുകള് മിച്ചഭൂമി സമരത്തില് എ കെ ജിക്കൊപ്പം സമരം ചെയ്ത് ജയിലിലടയ്ക്കപ്പെട്ട പാച്ചല്ലൂര് വേലായുധന്നായര്, സിപിഐ എം പറവൂര് താലൂക്ക് കമ്മിറ്റി മുന് അംഗമായിരുന്ന പി കെ സുബ്രഹ്മണ്യന്, ചേപ്പാട് കര്ഷകത്തൊഴിലാളി സമര സേനാനിയും സുശീല ഗോപാലന്റെ ജ്യേഷ്ഠ സഹോദരിയുമായിരുന്ന സി കെ സരോജിനി, സിഐടിയുവിന്റെയും ജനാധിപത്യ മഹിളാ അസോസിയേഷന്റെയും മുതിര്ന്ന നേതാവായിരുന്ന പ്രമീള പന്ഥെ, ശാസ്ത്ര സാഹിത്യ പരിഷത്തിന്റെ മുന് ജനറല് സെക്രട്ടറിയും ജനകീയ ഗായകനുമായ വി കെ ശശിധരന്, കല്ലൂപ്പാറ മുന് എംഎല്എ സി എ മാത്യു, സ്വാതന്ത്ര്യസമര സേനാനിയും മാഹി വിമോചന പോരാളിയുമായ മംഗലാട്ട് രാഘവന്, എസ്എഫ്ഐ മുന് കേന്ദ്ര കമ്മിറ്റി അംഗമായിരുന്ന എം എസ് നാസര്, എണ്ണക്കാട് കുടികിടപ്പ് സമരസേനാനിയുമായിരുന്ന പി ജെ തങ്കമ്മ, മുടവന്മുകള് മിച്ചഭൂമി സമരസേനാനി എ അപ്പു, മുന് കേന്ദ്രമന്ത്രി ഓസ്കര് ഫെര്ണാണ്ടസ്, സ്വാതന്ത്ര്യസമര സേനാനി ആനക്കര വടക്കന് ജി സുശീല, ആര്എസ്പി നേതാവ് കെ അബ്ദുള് ഖാദര്, മുന് ചീഫ് സെക്രട്ടറിയും ഭരണ പരിഷ്കാര കമീഷന് അംഗവുമായിരുന്ന സി പി നായര്, മുതിര്ന്ന മാധ്യമ പ്രവര്ത്തകന് കെ എം റോയ്, മലങ്കര കത്തോലിക്കാ സഭയുടെ ഗുരുഗ്രാം രൂപതാ ബിഷപ് ജേക്കബ് മാര് ബര്ണബാസ്, ലോകപ്രശസ്ത ഭൗതിക ശാസ്ത്രജ്ഞന് മലയാളിയായ താണു പത്മനാഭന്, സിനിമാ സംവിധായകനും ഛായാഗ്രാഹകനുമായ ക്രോസ് ബെല്റ്റ് മണി, അര്ബുദരോഗ ചികിത്സകനും തിരുവനന്തപുരം ആര്സിസി സ്ഥാപക ഡയറക്ടറുമായ ഡോ. എം കൃഷ്ണന്നായര്, കേരള അഡ്വഞ്ചര് ടൂറിസം പ്രമോഷന് സൊസൈറ്റി ചീഫ് എക്സിക്യൂട്ടീവ് ഓഫീസറും അന്തരിച്ച സി ഭാസ്കരന്റെ മകനുമായ മനേഷ് ഭാസ്കര്, ഇന്ത്യന് ഫുട്ബോള് ടീം മുന് ക്യാപ്റ്റന് ഒളിമ്ബ്യന് ഒ ചന്ദ്രശേഖരന്, പ്രശസ്ത എഴുത്തുകാരനും ഗ്രന്ഥശാലാ പ്രവര്ത്തകനുമായ പ്രൊഫ. പാലക്കീഴ് നാരായണന്, സിപിഐ എമ്മിന്റെ വിവിധ ഏരിയാ കമ്മിറ്റി അംഗങ്ങളായിരുന്ന ടി രാധാകൃഷ്ണന്, എം വി രഘുവരന്, എം കെ ചെക്കോട്ടി, വേണുഗോപാലന്, സി പി നാരായണന് നമ്ബ്യാര്, പി ശ്രീധരന്, മാട്ടൂല് ലോക്കല് കമ്മിറ്റി മുന് സെക്രട്ടറി എം വി സഹദേവന്, ബിരിക്കുളം ലോക്കല് സെക്രട്ടറിയായിരുന്ന കെ ഭാസ്കരന്, നടന് നെടുമുടി വേണു, കാര്ട്ടൂണിസ്റ്റ് യേശുദാസ്, നടന് റിസബാവ, നടി ചിത്ര, ചലച്ചിത്ര സീരിയല് നടന് രമേശ് വലിയശാല, കാഥികനും നാടകനടനുമായ കൊല്ലം ബാബു, മാപ്പിളപ്പാട്ട് കലാകാരന് വി എം കുട്ടി, പാചക വിദഗ്ധനും ചലച്ചിത്ര നിര്മാതാവുമായ കെ നൗഷാദ്, കായികപരിശീലകന് ഒ എം നമ്ബ്യാര്, മദ്ദള കലാകാരന് തൃശൂര് രാജന്, കന്നട നടന് പുനീത് രാജ്കുമാര്, സാഹിത്യകാരന് പി എ ദിവാകരന് എന്നിവരുടെ വേര്പാടില് സംസ്ഥാന കമ്മിറ്റി അഗാധ ദുഃഖവും അനുശോചനവും രേഖപ്പെടുത്തി.